kardosdrur/scandi-wiki huggingface dataset:
Yakuza

Yakuza er navnet på en japansk subkulturel kriminel organisation, som driver illegal forretning både i og udenfor Japan. Den menes at være startet i det 17.århundrede.

Ifølge oplysninger, som er udleveret af Japan's National Research Institute of Police science, består yakuza'en af ca. 160.000 medlemmer, der skulle være fordelt i 2.500 kriminelle bander, der tilsammen udgør Yakuza'en. Det gør Yakuza'en til verdens største organiserede kriminelle netværk. Yakuza lever ikke kun i Japan, den befinder sig blandt andet i Korea og Thailand samt andre asiatiske lande.

Navnet 

Navnet kommer fra det japanske kortspil ved navn Oicho-Kabu som betyder noget i stil med 'Ikke godt for noget'. Den dårligste hånd i Oicho-Kabu er 8,9,3 (Ya, Ku, Sa). Dette er blevet til Yakuza, og bruges af mafiaen fordi de fleste medlemmer kommer fra en meget fattig familie, eller er kriminelle. De ser sig selv som "den dårligste hånd i samfundet". De er stolte over at de kommer fra et fattigt miljø, og bærer navnet Yakuza med ære.

Betingelser og ritualer 

Alle medlemmer skal have en kropstatovering med symboler, der viser hvad Yakuza står for.

Når et Yakuza-medlem spiller Oicho-Kabu med andre Yakuza-medlemmer må de ikke have skjorter på, de skal binde dem rundt om livet, fordi man skal kunne se tatoveringerne.

Et ritual der bruges i forbindelse med at slutte fred med andre medlemmer, bander eller kliker er, at man drikker sake sammen.

Tidligere skar man et led af en finger hvis man havde bedraget sin klan, men i nyere tider bliver fjernelse af neglen mere brugt.

Se også 
 Bander
 Mafia

Eksterne henvisninger 

 The Crime Library: Yakuza  (på engelsk)
 Illegal økonomi: Yakuza (på engelsk)

Kriminelle organisationer
Oicho-Kabu

Oicho-Kabu er et traditionelt japansk kortspil. Spillets opbygning og regler minder meget om reglerne for Blackjack. 

For at spille Oicho-Kabu med et "normalt" (vestligt) sæt spillekort skal alle billedkortene fjernes. Esser tæller for 1.

Basisregler 
Man skal have en samlet sum af kortene der er så tæt på 9 som muligt. Der regnes kun med det sidste ciffer, dvs. at har man feks. 12 tæller det som 2, osv.

Yakuza 
Den dårligste hånd man kan få er den såkaldte "Yakuzahånd". Den hedder 8-9-3 (Ya-Ku-Sa).
Den er dårligst fordi den giver 20, altså 0 i Oicho-Kabu. Herfra kommer den japanske mafia's navn Yakuza. I det hele taget har Oicho-Kabu meget at gøre med Yakuza, det spilles meget af medlemmerne af mafiaen, og mange Yakuzaritualer involverer Oicho-Kabu.

Kortspil
Bjarne Saxhof

Bjarne Saxhof (22. februar 1953 – 31. december 2003 i Luzern i Schweiz) var lektor på Danmarks Tekniske Universitet og kendt som lidenskabelig bogsamler. Hans bogsamling omfattede adskillige sjældne værker, fx en førsteudgave af Thomas More: Utopia og af Isaac Newtons værker og en samling originale tegninger af Picasso.
Han ejede ligeledes det kendte antikvariat Frederiksberg Antikvariat på Gammel Kongevej i København og opkøbte lageret fra Politikens Antikvariat. Den væsentligste del af samlingen bestod af sjældne franske bogbind.

I en periode ejede han en andel af det lollandske gods Lidsø, som hans onkel, ingeniøren og opfinderen Ernst Henriksen havde erhvervet i 1960. Det var dennes formue, som gav Saxhof økonomisk frihed til sin samlermani. En del af formuen blev investeret i ejendomme på Strøget.

Saxhof havde et stort forbrug af alkohol, som formentlig forkortede hans liv. Han stiftede aldrig familie.

Ifølge hans testamente skulle en del af hans formue gå til oprettelsen af en fond, Bjarne Saxhofs fond til støtte for dansk forskning. Efter Saxhofs ønske skal fonden give midler til kræftforskning, forskning i Parkinsons sygdom og forskning i varmeenergi på Danmarks Tekniske Universitet.

Fodnoter 

Bogsamlere fra Danmark
Godsejere fra Danmark
Ansatte ved Danmarks Tekniske Universitet
Danskere i 1900-tallet
Ingeniører fra Danmark
Fondsstiftere fra Danmark
Filantroper fra Danmark
Elektronspinresonans

Elektronspinresonans (ESR) spektroskopi eller elektron paramagnetisk resonans  (EPR) spektroskopi er en spektroskopisk metode til at identificere uparrede elektroner. Disse forekommer i frie radikaler eller nogle overgangsmetaller. Dette udnyttes i mange områder rækkende fra faststoffysik til biologi.

ESR baserer sig på at elektroner besidder Spin, benævnes normalt +1/2 eller -1/2 (eller α og β). I fravær af et ydre magnetfelt er der ikke energetisk forskel på disse. Men hvis der pålægges et ydre magnetfelt vil der være en forskel der er givet , hvor B er styrken af magnetfeltet,  er Bohr magnetonen og  er den såkaldte g-faktor, der er en af de centrale parametre i ESR-spektroskopi. 

I et ESR-eksperiment induceres overgangen fra den nedre til øvre energiniveau ved hjælp af mikrobølger (normalt ca 9.5 GHz). Et eksperiment udføres ved at anbringe en prøve i et magnetfelt og variere styrken af dette indtil splitningen passer med frekvensen af mikrobølgerne.

Ekstern henvisning 
 Bruker Biospin 
 EPR Research Group at ETH Zürich 

Analytisk kemi
Spektroskopi
Ulstein

Ulstein er en kommune på øen Hareidlandet i Sunnmøre i Møre og Romsdal. Den grænser i øst til Hareid kommune. Mod vest ligger økommunen Herøy. Mod sydøst, over Vartdalsfjorden, ligger Ørsta og Volda kommuner.

Kommunen Ulstein fik bystatus i 2000. 

Skibsindustrien dominerer kommunens økonomi, og de vigtigste virksomheder er Ulstein Værft, Rolls-Royce og Kleven Værft.
  
Udgravinger ved Osnes kirkegård viser tegn på at området har været beboet 5000 år tilbage i tiden.

Ulstein er kendt for fodboldholdet IL Hødd.

I kommunen findes også et godt dykkermiljø omkring Ulsteinvik og Hareid Dykkerklub.

Eksterne henvisninger 

 Kultur i Ulstein på kort fra Kulturnett.no

Kommuner i Møre og Romsdal
Coventry City F.C.

Coventry City er en engelsk fodboldklub fra Coventry, der i sæsonen 18/19 spiller i League One, men som spillede i Premier League 1967-2001, hvilket er en af de længste serier i engelsk fodbolds historie – overgået af Arsenal og Sunderland. Klubben nåede dog aldrig en bedre placering end en 6. plads i den bedste engelske række. En enkelt gang har klubben vundet FA Cuppen, og det var i 1987.

Klubbens første mange år var intet specielt, men i 1959 rykkede man op fra 4. division og efter to yderligere oprykninger kunne man i 1967 kalde sig 1. divisionsklub (1. division var på det tidspunkt den bedste række). Ingen troede, at klubben ville overleve, men det gjorde den og de næste 33 år endte Coventry på stort set alle placeringer mellem 6 og 19.

De gode resultater betød også en plads i UEFA Cuppen (dengang Intercity Cuppen), hvor klubben bl.a. slog Bayern München 2-1 på hjemmebane i 1971, blot for at tabe 5-1- i München. Den største succes kom dog i 1987, hvor FA Cuppen blev vundet med en 3-2-sejr over Tottenham Hotspur, og dermed blev den klassiske Monty Python-sketch Kommunist-quizzen forældet, da et af trickspørgsmålene er "Hvornår vandt Coventry City sidst FA Cuppen?" (svaret var "aldrig"). Det blev dog ikke til deltagelse i Pokalvindernes Turnering, da England var udelukket fra europæisk fodbold pga. Heysel-tragedien.

I 2001 gik det galt for klubben, der med manager Gordon Strachan ved roret måtte forlade Premier League efter 34 år. Siden har det budt på en række midterplaceringer i The Championship, men endnu er det ikke lykkedes at vende tilbage til Premier League. I 2005 forlod klubben sin mangeårige hjemmebane Highfield Road og skiftede til det mere moderne stadion Coventry Building Society Arena. I 2012 fortsatte nedturen da klubben rykkede ned i League One for første gang i 48 år, og efter en skidt start på tilværelsen i League One blev manager Andy Thorn fyret. Den 19. september 2012 blev Mark Robins udpeget som ny manager. I 2017 blev derouten total, idet klubben for første gang siden 1959 rykkede ned i fjerdebedste række, Leage Two.
Coventry opnåede i samme sæson at spille på Wembley for første gang i 30 år, idet de vandt EFL Trophy ved at besejre Oxford United i finalen.  
Af danske spillere kan nævnes Martin Johansen, Morten Hyldgaard, Mikkel Bischoff og den dansk-fødte færøske landsholdsspiller Claus Bech Jørgensen.

Officiel Hall of Fame 
Klubben har en officiel "Hall of Fame" med de mest betydningsfulde spillere gennem tiderne:

Blandt de  øvrige mest kendte spillere for klubben er irske Robbie Keane, rumænske Viorel Moldovan  og Mark Hateley.

Noter

Eksterne henvisninger 

Fodboldklubber i England
Etableret i 1883
City F.C.
Arancón

Arancón er en by i provinsen Soria i det centrale Spanien. Den har et indbyggertal på .

Referencer

Eksterne henvisninger 

Byer i Castilla y León
Ipswich Town F.C.

Ipswich Town er en engelsk fodboldklub fra Ipswich i Suffolk, der spiller i den næstbedste Engelske række, Championship, men som har spillet i den bedste engelske række flere gange, senest i Premier League fra 2000 til 2002. 

Klubben havde 2 storhedsperioder: 

Den første startede med ansættelsen af Alf Ramsey. I hans første sæson 1956/1957 vandt de den daværende tredje division. Over de næste år røg Ipswich op gennem rækkerne, og opturen kulminerende med det engelske mesterskab 1961/1962. Året efter var klubben med i UEFA-Cuppen, hvor de røg ud anden runde til AC Milan, de senere mestre. Alf Ramsey forlod klubben i 1963 til fordel for det engelske landshold. Under Alf Ramsey vandt det engelske landshold VM i 1966. Sæsonen efter Ramseys afsked måtte Ipswich lide den tort at rykke ned i den daværende anden division.
 
Den anden store periode i Ipswich's historie kom med ansættelsen af Bobby Robson, der blev ansat i januar 1969. Han brugte lang tid på at omstrukturere klubben, og første frugt var da klubben vandt FA Cuppen for ungdomshold i 1973 og 1975. Hvorefter klubbens senior hold kopierede bedriften i 1978 – præcist 100 år efter klubben blev grundlagt. Sæsonen efter hentede klubben de to hollændere Arnold Mühren og Frans Thijssen, som fik stor indflydelse på spillet. Derudover havde de også landsholdsspillerne Mick Mills, Paul Mariner, Terry Butcher, for ikke at snakke om John Wark, Paul Cooper, Allan Hunter, Eric Gates og Alan Brazil.De følgende år var de med til at spille om mesterskabet, og i 1981 vandt klubben også UEFA Cuppen med en finalesejr over AZ Alkmaar. Men efter VM i fodbold 1982 overtog Bobby Robson det engelske landshold. Under den nye manager Bobby Ferguson var klubben knapt så succesfuld, og i 1986 røg Ipswich ned igen.

De danske landsholdsspillere Claus Thomsen, Thomas Gaardsøe og  Jonas Knudsen har tidligere spillet for klubben.

Spillertrup

Nuværende hold

Under 23

På leje

Eksterne henvisninger 

 Ipswich Town Football Club | Officiel hjemmeside
 ITFC Supporters Club Scandinavian Branch (ITFCSCSB)
 ITFC Supporters Club Scandinavian Branch | Facebook side

Noter 

Fodboldklubber i England
Etableret i 1878
Familie (instrument)

En familie af musikinstrumenter er en gruppering af forskellige instrumenter af samme art. Der kan opdeles i mindre grupper og hovedgrupper, som i Hornbostel-Sachs-systemet, men der er forskellige måder at klassificere instrumenter på.
En familie navngives ofte med det mest brugte/kendte instrument i familien og indeholder så en større eller mindre gruppe. For eksempel af samme slags instrumenter i forskellige størrelser, men i få tilfælde kan instrumenter i samme familie have anderledes form – eller enddog betegnes som familie fordi instrumenterne lyder ens eller spilles på samme måde.

Eksempel på inddeling 
Hovedgrupper af familier er ofte under betegnelserne:
 Blæseinstrumenter
 Strengeinstrumenter
 Slagtøj
Disse kan hver især opdeles i hhv.
 Træblæsere og messingblæsere
 Strygeinstrumenter
Selvsagt er hører nogle instrumenter inden for de respektive hovedgrupper ikke under nogen af disse underrupper.

Endvidere kan man gå helt ned i den "nærmeste" familie. Her er nogle eksempler:
 Violinfamilien
 Fløjtefamilien
 Saxofonfamilien
og selvfølgelig mange flere.

Dette er blot én af mange metoder til inddeling.

Musikinstrumenter
Leeds United F.C.

Leeds United Football Club er en engelsk fodboldklub fra byen Leeds i West Yorkshire.

Klubben spiller i øjeblikket i den bedste engelske fodboldliga Premier League. Den har en lang og stolt tradition som engelsk topklub med tre engelske mesterskaber (1969, 1974, 1992), FA-cuppen i 1972, Liga-cuppen i 1968 og to UEFA Cup-sejre (1968 og 1971). I Mesterholdenes Europa Cup-finale i 1975 (nuværende Champions League) blev holdet slået af FC Bayern München.

I 2001 var klubben i Champions League-semifinalen, men tabte til Valencia CF. Siden er det gået ned ad bakke med økonomiske problemer, og i 2004 rykkede klubben ud af Premier League.

Den 4. maj 2007 blev Leeds United sat under administration og idømt en straf på 10 minuspoint. Holdet rykkede helt ned i League One, hvorfra de efter tre sæsoner igen rykkede op i den næstbedste række, Championship i sæsonen 2009-10 med en slutplacering på en andenplads.

Efter 10 sæsoner i  Championship vandt Leeds United denne liga i sæsonen 2019-20 med en føring på 10 point ned til nr. 2 i ligaen, West Bromwich Albion. Dermed sikrede klubben sig oprykning til den bedste række i engelsk fodbold, Premier League.

Nuværende spillertrup

Udlånt

Kendte spillere fra klubben 
  Lee Bowyer (1996-2003)
  Jonathan Woodgate (1998-2003)
  Billy Bremner (1959-1976)
  Eric Cantona (1992)
  John Charles (1948-1957, 1962)
  Jack Charlton (1952-1973)
  Allan Clarke (1969-1977)
  Bobby Collins (1962-1966)
  Terry Cooper (1963-1974)
  Rio Ferdinand (2000-2002)
  Johnny Giles (1963-1975)
  Eddie Gray (1965-1983)
  Jimmy Floyd Hasselbaink (1997-1999)
  Norman Hunter (1962-1976)
  Mick Jones (1967-1975)
  Joe Jordan (1970-1978)
  Gary Kelly (1991-2007)
  Harry Kewell (1995-2003)
  Peter Lorimer (1962-1979, 1983-1985)
  Paul Madeley (1963-1980)
  Nigel Martyn (1996-2003)
  Gary McAllister (1990-1996)
  Gordon McQueen (1973-1978)
  Paul Reaney (1962-1978)
  Ian Rush (1996-1997)
  Allan Smith (1998-2004)
  Gordon Strachan (1989-1995)
  Neil Sullivan (2004-2007)
  Gary Kelly (1991-2008)

Danske spillere 
 Rasmus Nissen 2022 
 Casper Ankergren 2007-2010
 Kasper Schmeichel 2010-2011
 Casper Sloth 2014-2016

Europæisk deltagelse 

 Stuttgart indsatte en fjerde udlænding på holdet, hvilket var ulovligt på det tidspunkt. Resultat blev omstødt til 3-0 til Leeds. Da det gav et helt lige resultat, blev der spillet en afgørende kamp i Barcelona, som Leeds vandt 2-1 (ikke medregnet i statistik).

Referencer 

 
Fodboldklubber i England
Etableret i 1919
Crystal Palace F.C.

Crystal Palace er en engelsk fodboldklub fra det sydlige London. Klubben spiller i Premier League, Englands bedste fodboldrække.

Palace har haft en rivalisering med Wimbledon F.C., fordi begge klubber i en periode havde hjemmebane på Selhurst Park. I dag anses Brighton & Hove Albion som den primære rival, selv om også opgør mod Sydlondon-klubberne Millwall and Charlton Athletic har karakter af lokal rivalisering.

Crystal Palace har spillet i den bedste engelske række (1. division/Premier League) i perioderne 1969-73, 1979-81, 1989-93, 1994-95, 1997-98, 2004-05 og man vil i sæsonen 2013-14 igen spille i den bedste række, efter man slog Watford 1-0 i playoff-finalen på Wembley den 27. maj 2013. Klubbens bedste resultat nogensinde var en 3. plads i sæsonen 1990-91.
I FA-Cuppen nåede klubben finalen i 1990, hvor man efter 3-3 i den første finale mod Manchester United tabte omkampen med 1-0.

Både Per Bartram, (født 8. januar 1944, Odense), og Børge Thorup har spillet for klubben (Sæsonen 1969-70). Per Bartram spillede 12 kampe for Palace og scorede i alt tre mål, mens Børge Thorup blot optrådte i en enkelt kamp.

Spillere

Kilder

Eksterne henvisninger 

 
Etableret i 1905
Fodboldklubber i England
Fodboldklubber i London
Stabsofficer

Stabsofficer er en officer, som gør tjeneste i en militær stab.

Tidligere var det i de fleste udenlandske arméer fælles betegnelse for en oberst, oberstløjtnant eller major. I Frankrig svarede denne betegnelse til officier supérieur, mens det i Sverige var regimentsofficer.

Militære titler
Crystal Palace

Crystal Palace  har flere betydninger:

The Crystal Palace, en bygning i London
Crystal Palace, London en bydel i London
Crystal Palace F.C., en fodboldklub fra London
Crystal Palace-dinosaurerne, en berømt gruppe skupturer
 Crystal Palace er kaldenavn for NORADs overvågningscenter i Cheyenne Mountain, Colorado, USA
Norwich City F.C.

Norwich City er en engelsk fodboldklub fra Norwich i Norfolk, der spiller i Premier League. 

Kælenavnet The Canaries (dansk: kanariefuglene) henviser til farven på spillerne hjemmebanedragt. 

Klubbens bedste placering er en 3. plads i Premier League i 1992/1993. Desuden har Norwich vundet Liga Cuppen to gange; i 1962 og 1985.

De danske spillere Henrik Mortensen, David Nielsen, Steen Nedergaard, Thomas Helveg og senest Jens Berthel Askou, har slået deres folder i klubben. Af tidligere klubikoner kan nævnes Darren Huckerby, Jason Shackell og Dean Ashton.

Norwich har deltaget i UEFA cuppen flere gange. Et af de største resultater var mod Bayern München, hvor Norwich vandt 1-2.

Nuværende spillertrup

Udlejet 

 (Udlejet til West Brom indtil 30. juni 2022)
 (Udlejet til Middlesbrough indtil 30. juni 2022)
 (Udlejet til Milton Keynes Dons indtil 30. juni 2022)
 (Udlejet til Queens Park Rangers indtil 30. juni 2022)
(Udlejet til Livingston indtil 30. juni 2022)

 (Udlejet til Charlton Athletic indtil 30. juni 2022)
(Udlejet til Rijeka indtil 30. juni 2022)
(Udlejet til Huddersfield Town indtil 30. juni 2022)
(Udlejet til Barnet indtil 30. juni 2022)

Referencer 

Fodboldklubber i England
Etableret i 1902
Regntøj

Regntøj er overtrækstøj, som er beregnet til at holde bæreren tør i regnvejr.

Regntøj kan være regnslag, regnfrakke, jakke, bukser, hat som sydvest og gummistøvler.

Regnjakke 
Regnjakker og regnfrakker er lavet af et vandtæt materiale ofte med hætte.

Regnbukser 
Regnbukser er som jakken af vandafvisende materiale.

Teknisk regntøj 
Teknisk regntøj med vind-, vandtæt og åndbare membraner er af nylon består af flere lag, der er svejset sammen. Ofte med en påsprøjtet eller indvasket hinde, en såkaldt DWR: Durable Water Repellent (holdbar vandafviser). Åndbarheden fungerer ved, at varmeoverskud (sved/kondens) fra kroppen trykkes ud gennem mikroskopiske porer i tøjet. Samtidigt holdes nedbør ude. Under hård fysisk aktivitet er det dog begrænset, hvor meget kondens der kan slippe ud. Derfor har regntøj gode udluftningssystemer i form af lynlåse eller ventilationshuller under armene. Var opfundet til friluftsliv, sport og aktivt brug, men er blevet allemandseje. Producenter til sportstøj. Friluftsliv som orienteringsløb, sejlsport og bjergbestigning inspirerer til den største innovation i teknisk regntøj.

Gummiregntøj 
Gummiregntøj er lavet af et kraftigt lag gummi med et stoffor. Det bruges mest når vejret er så barskt, at intet andet kan holde vandet ude. Bruges blandt andet af erhvervsfiskere og borebisser på olieboreplatforme.

Olietøj 
Oilskin er lavet af kraftigt bomuldsklæde, som er imprægneret med voks, der holder vand ude. Det kræver grundig vedligeholdelse. Brugtes før i tiden af søfolk, men ses nu ofte af ryttere, Australske cowboys eller som jagttøj.

Vandtæt fodtøj 
En del moderne sko til trekking og vandre-, jagt- og militærstøvler har en åndbar og 100% vandtæt Gore-Tex® eller lignende membran.

Gummistøvler 
En gummistøvle er en støvle af gummi eller et kunststof, der holder vandet ude. Neopren gummistøvler er et forholdsvis nyt produkt, der blev brugt af lystfiskere. Støvlerne fås i flere farver og varianter og er mindre smidige og holdbare end støvler af naturgummi.
Vaders er gummistøvler, der går helt op til brystet. De er regnbukser og gummistøvler i ét og bruges ved fiskeri.

Støvler
West Bromwich Albion F.C.

West Bromwich Albion, ofte blot WBA er en engelsk fodboldklub fra West Bromwich i Midtengland, der spiller i landets bedste række, Premier League. Klubben har i de seneste år penduleret flittigt mellem Premier League og The Championship. Klubben har et enkelt engelsk mesterskab fra 1920 og ellers 4 FA Cup-titler og en enkelt Liga Cup. I 80'erne nåede klubben UEFA Cuppen et par gange under den senere Manchester United-manager Ron Atkinson.

Klubben er desuden en af de 12 grundlæggere af den oprindelige fodboldliga i England "The Football League", i 1888. Fire år senere fusionerede denne med "The Football Alliance" til den nuværende "FA"

Kenneth Zohore var seneste dansker i klubben. Tidligere har Thomas Gaardsøe spillede i klubben fra 2003-2006, og også Martin Albrechtsen samt Anders Lindegaard har tørnet ud for West Midlands-klubben.

Spillere

Ungdomstrup

Referencer

Eksterne henvisninger 

 
Etableret i 1878
Derby County F.C.

Derby County er en engelsk fodboldklub fra Derby, der pt. spiller i League One. Klubben har tidligere været engelsk mester to gange i 1972 og 1975. Klubben har også vundet FA Cuppen en gang i 1946. Klubben er stiftet i 1884 og var i 1888 med til at stifte The Football League.

Klubbens ærkerivaler er Nottingham Forest. I 2002 rykkede klubben ned fra Premier League og forsøgte i flere år at vende tilbage. I 2007 lykkedes det klubben at komme tilbage til Premier League efter en 1-0-play-off-sejr over West Bromwich Albion, men sæsonen efter rykkede klubben ned igen.

Både Mikkel Beck, Jacob Laursen, Morten Bisgaard og Martin Albrechtsen har tidligere spillet i Derby.

I sæsonen 2007-08 satte holdet rekord som det hold med færrest point nogensinde i Premier League med 11 point i 38 kampe og det blev kun til en enkelt sejr (1-0 over Newcastle United i september 2007).

I september 2021 blev Derby County fratrukket 12 point på grund af uregelmæssigheder i økonomien. Point-fratrækkelsen blev øget med yderligere 9 point i november samme år. Derby afsluttede sæsonen på en 23. plads i The Championship med 34 point og rykkede sammen med Peterborough United og Barnsley ned i League One.

Spillertruppen 

Viceanfører

Udlånt fra Brighton & Hove Albion

Udlånt fra Everton

Udlånt fra Sheffield United

Udlånt fra West Ham United
(Anfører)

Referencer 

Fodboldklubber i England
Etableret i 1884
County F.C.
Wolverhampton Wanderers F.C.

Wolverhampton Wanderers F.C., ofte blot kaldt Wolves, er en engelsk fodboldklub fra Wolverhampton i Midtengland, der spiller i landets bedste række Premier League. Klubben har været engelsk mester tre gange (1954, 1958 og 1959). Desuden har klubben vundet FA Cuppen 4 gange (1893, 1908, 1949 og 1960).

I 2009 rykkede klubben op i Premier League for anden gang i klubbens historie, idet Wolves vandt The Championship. Oprykningen blev sikret med en 1-0 sejr over Quens Park Rangers på et mål af Sylvan Ebanks-Blake.

Af kendte spillere kan Billy Wright, Kenny Hibbit, Steve Bull,	Sylvan Ebanks-Blake, Paul Ince, Denis Irwin og Chris Iwelumo nævnes, mens bl.a. Stan Cullis, Graham Taylor og Glenn Hoddle har trænet klubben.

Nuværende Spillertrup

Udlånt

Referencer

Eksterne henvisninger 

Fodboldklubber i England
Etableret i 1877
Wolverhampton
Corleone

Corleone (Siciliansk Cunigghiuni) er en lille by og en kommune med ca. 12.000 indbyggere i provinsen Palermo på Sicilien.

Byen er primært kendt for at være fødeby for en række mafiabosser, både fiktive, så som Vito Corleone og virkelige, eksempelvis  Giuseppe Morello, Michele Navarra, Luciano Leggio, Leoluca Bagarella, Salvatore Riina og Bernardo Provenzano.

Referencer

Eksterne henvisninger 

Byer på Sicilien
Palermo (provins)